বাদ শুভমন, শিবম? তৃতীয় ম্যাচে ভারতীয় দলে এন্ট্রি নিচ্ছেন এই তারকা

ওয়েব ডেস্ক: টেস্টে চুনকামের পর দক্ষিণ আফ্রিকার বিরুদ্ধে ওডিআই সিরিজ জিতেছে ভারত (India Vs South Africa)। এখন টিম ইন্ডিয়ার লক্ষ্য টি-২০ সিরিজ জয়। তবে এই সিরিজে ইতিমধ্যে সমতা ফিরিয়েছে দক্ষিণ আফ্রিকা। প্রথম ম্যাচ জিতলেও গত ম্যাচে হেরেছে ভারত। তাই তৃতীয় টি-২০ ম্যাচ জিততে ধর্মশালার বাইশ গজে যে মরিয়া হয়ে লড়বেন সূর্যরা, তা নিঃসন্দেহে বলা যায়। কিন্তু এই ম্যাচে দলে (India Cricket Team) কি কোনও পরিবর্তন করবেন গৌতম গম্ভীর (Gautam Gambhir)? সেটাই এখন লাখ টাকার প্রশ্ন।

দ্বিতীয় টি-২০ ম্যাচে সেভাবে জ্বলে উঠতে পারেননি ভারতীয় পেসাররা। অর্শদীপ সিং ৪ ওভারে ৫৪ রান দেন, জসপ্রীত বুমরা দেন ৪ ওভারে ৪৫ রান। দুই প্রধান ফাস্ট বোলারকেই এই ম্যাচে নিয়ন্ত্রণহীনভাবে বোলিং করতে দেখা গিয়েছে। তবে শুধু বোলিং নয়, ব্যাটিংয়েও নিয়ন্ত্রিত লাইনআপ খুঁজে পেতে সমস্যা হয়েছে দলের। তিন নম্বরে অক্ষর প্যাটেল স্লো খেলায় রান রেটের চাপে পিছিয়ে পড়ে ভারত। এদিকে সূর্যকুমার যাদব এবং শুভমন গিল – দুই তারকার ব্যাটে রানের খরা অব্যাহত।

আরও পড়ুন: ভারতে কোনও ম্যাচই খেলবেন না মেসি! কারণ জানলে চমকে উঠবেন

এইসব কারণে ধর্মশালার ম্যাচে একাধিক পরিবর্তন দেখা যেতে পারে ভারতীয় দলে (India Probable XI)। এই ম্যাচে ফের খেলানো হতে পারে কুলদীপ যাদবকে। এক্ষেত্রে ব্যাটারদের তালিকায় কাটছাঁট করা হতে পারে। শিবম দুবে বা অক্ষর প্যাটেলের মধ্যে কাউকে বসতে হতে পারে এই ম্যাচে। তবে শুভমনের জায়গায় সঞ্জু স্যামসনকে সুযোগ দেওয়ার সম্ভাবনা কম। তৃতীয় টি-২০-তে রান নাম পেলে সেই বিষয়ে ভাবতে পারেন গৌতম গম্ভীর।

তৃতীয় টি-২০ ম্যাচে ভারতের সম্ভাব্য একাদশ

অভিষেক শর্মা, শুভমন গিল, সূর্যকুমার যাদব (অধিনায়ক), অক্ষর প্যাটেল, তিলক বর্মা, জিতেশ শর্মা (উইকেটকিপার), হার্দিক পান্ডিয়া, শিবম দুবে/কুলদীপ যাদব, অর্শদীপ সিং, বরুণ চক্রবর্তী, জসপ্রীত বুমরা